क्वालिफायर में स्कॉटलैंड ने 7 विकेट से हराया, मैकमुलेन-क्रॉस की फिफ्टी
दो बार की वर्ल्ड चैंपियन वेस्ट इंडीज भारत में आयोजित हो रहे वनडे वर्ल्ड कप के लिए क्वलिफाई नहीं कर सकी है। टीम को वर्ल्ड कप क्वालिफायर में स्कॉटलैंड ने 7 विकेट से हराया। यह पहला मौका है जब वेस्टइंडीज की टीम वर्ल्ड कप काWest Indies will not play World Cup, Scotland beat by 7 wickets in qualifier match
दो बार की वर्ल्ड चैंपियन वेस्टइंडीज भारत में हो रहे वनडे वर्ल्ड कप के लिए क्वालिफाई नहीं कर सकी है। टीम को वर्ल्ड कप क्वालिफायर में स्कॉटलैंड ने 7 विकेट से हरा दिया।
टूर्नामेंट के 48 साल के इतिहास में यह पहला मौका है, जब वेस्टइंडीज की टीम वर्ल्ड कप का हिस्सा नहीं होगी। इस टीम ने वर्ल्ड कप के शुरुआती दो सीजन के खिताब जीते हैं। टीम 1975 और 1979 में चैंपियन बनी थी।
हरारे स्पोर्ट्स क्लब में शनिवार को खेले गए मुकाबले में वेस्टइंडीज ने पहले बल्लेबाजी करते हुए 181 रन बनाए। जीत के लिए जरूरी रन स्कॉटलैंड ने 43.3 ओवर में 3 विकेट पर हासिल कर लिए।
अब समझिए वेस्टइंडीज वर्ल्ड कप रेस से बाहर क्यों?
जिम्बाब्वे में इन दिनों वर्ल्ड कप क्वालिफायर के सुपर-6 मुकाबले चल रहे हैं। वर्तमान में सुपर-6 राउंड की पॉइंट्स टेबल में श्रीलंका और जिम्बाब्वे 6-6 अंक लेकर टॉप-2 पर कायम हैं और वेस्टइंडीज के पास 3 मैचों के बाद कोई अंक नहीं हैं। टीम के 2 मुकाबले बचे हैं। ऐसे में दोनों मैच जीतकर भी टीम टॉप-2 में नहीं पहुंच सकेगी।
​​​​मैकमुलेन का दोहरा प्रदर्शन 
स्कॉटलैंड के ब्रैंडन मैकमुलेन ने दोहरा प्रदर्शन किया। उन्होंने पहले तो वेस्टइंडीज के तीन बल्लेबाजों को आउट किया। उसके बाद 69 रनों की पारी खेलकर टीम की जीत में अहम भूमिका निभाई। दोहरे प्रदर्शन के लिए मैकमुलेन को मैन ऑफ द मैच चुना गया।
वेस्टइंडीज की हार के 3 कारण...
81 पर गंवा दिए थे 6 विकेट, होल्डर-शेफर्ड ने 77 रन जोड़े 
टॉस हारकर पहले बैटिंग करने उतरी वेस्टइंडीज की शुरुआत अच्छी नहीं रही। टीम ने 9 रन पर पहला विकेट गंवाया। यहां जॉनसन चार्ल्स जीरो पर आउट हुए। चार्ल्स के आउट होने के बाद विकेट गिरने का सिलसिला शुरू हुआ, जो 81 के स्कोर पर थमा। टीम ने इस स्कोर पर शुरुआती 6 बल्लेबाजों के विकेट गंवा दिए थे। ऐसे में 7वें नंबर पर खेलने आए तेज गेंदबाज जेसन होल्डर और रोमारिया शेफर्ड ने 77 रनों की अर्धशतकीय साझेदारी की। इस साझेदारी ने टीम का स्कोर 180 के पार पहुंचाया।
मैकमुलेन, सोले और वॉट की सटीक गेंदबाजी
स्कॉटलैंड की ओर से ब्रैंडन मैकमुलेन, क्रिस सोले और मार्क वॉट ने सटीक गेंदबाजी की। मैकमुलेन ने तीन विकेट झटके, जबकि सोले और वॉट को दो-दो विकेट मिले। ​
मैकमुलेन-क्रॉस की शतकीय साझेदारी
जवाबी पारी में जीरो के टीम स्कोर पर पहला विकेट गिरने के बाद ब्रैंडन मैकमुलेन और मैथ्यू क्रॉस ने पारी संभाली। दोनों ने दूसरे विकेट के लिए 175 बॉल पर 125 रनों की साझेदारी की। जब तक विंडीज के गेंदबाज इस पार्टनरशिप को तोड़ पाते, तब तक देर हो चुकी थी।
वर्ल्ड कप में पहुंच चुकीं 8 टीमें...
1. न्यूजीलैंड 2. इंग्लैंड 3. भारत 4. ऑस्ट्रेलिया 5. पाकिस्तान 6. साउथ अफ्रीका 7. बांग्लादेश 8. अफगानिस्तान
दो जगहों के लिए सुपर-6 खेल रही 6 टीमें...
1. श्रीलंका 2.  जिम्बाब्वे 3. ओमान 4. स्कॉटलैंड 5. नीदरलैंड 6. वेस्टइंडीज
क्वालिफायर से बाहर हुईं 4 टीमें...
1. अमेरिका 2. आयरलैंड 3. यूएई 4. नेपाल
स्पोर्ट्स की ये खबरें भी पढ़ें...
वर्ल्ड कप के 100 इंटरेस्टिंग फैक्ट: लिंगा की डबल हैट्रिक और गेल के 49 छक्के
वनडे क्रिकेट वर्ल्ड कप का काउंटडाउन शुरू हो चुका है। 5 अक्टूबर से ICC का सबसे बड़ा इवेंट शुरू होगा। वनडे वर्ल्ड कप के 12 संस्करण में अब तक 445 मैच खेले गए हैं। इनमें 1,92,243 रन बने हैं। बैटर्स ने 196 शतक लगाए और कुल 6,366 विकेट गिरे। वर्ल्ड कप से जुड़े 100 फैक्टस जानने के लिए यहां क्लिक करें...
वर्ल्ड कप 2023 के 14 सुपर मुकाबले:जानें इन टीमों का इतिहास और आकड़े
भारत में अक्टूबर-नवंबर में 46 दिन तक वनडे वर्ल्ड होगा, 48 मैच खेले जाएंगे। इनमें से 14 ऐसे सुपर मुकाबले हैं, जिन पर सभी की निगाहें रहेंगी। पहला ही मैच पिछले वर्ल्ड कप की विजेता और उप-विजेता इंग्लैंड और न्यूजीलैंड के बीच होगा। न्यूजीलैंड पिछला वर्ल्ड कप सुपर ओवर में हारी थी। ऐसे में इन दोनों टीमों का ओपनिंग मैच दिलचस्प होगा। पूरी खबर पढ़ने के लिए यहां क्लिक करें...